CELEX: 32006D0168
Language: lt
Date: 1136332800000
Title: 2006/168/EB: 2006 m. sausio 4 d.  Komisijos sprendimas, nustatantis gyvūnų sveikatos ir veterinarinio sertifikavimo reikalavimus galvijų embrionų importui į Bendriją ir panaikinantis Sprendimą 2005/217/EB  (pranešta dokumentu Nr. C(2005) 5796)   (Tekstas svarbus EEE)

28.2.2006   
            
            
               LT
            
            
               Europos Sąjungos oficialusis leidinys
            
            
               L 57/19
            
         
      KOMISIJOS SPRENDIMAS
   
   2006 m. sausio 4 d.
   nustatantis gyvūnų sveikatos ir veterinarinio sertifikavimo reikalavimus galvijų embrionų importui į Bendriją ir panaikinantis Sprendimą 2005/217/EB
   (pranešta dokumentu Nr. C(2005) 5796)
   (Tekstas svarbus EEE)
   (2006/168/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių (1), ypač į jos 7 straipsnio 1 dalį ir 9 straipsnio 1 dalies pirmos pastraipos b punktą,
   kadangi:
   
               (1)
            
            
               Direktyvoje 89/556/EEB nustatytos gyvūnų sveikatos sąlygos, kuriomis vadovaujamasi Bendrijos vidaus prekyboje bei importuojant iš trečiųjų šalių šviežius bei šaldytus galvijų embrionus.
            
         
               (2)
            
            
               Direktyvoje, inter alia, nustatoma, kad galvijų embrionai siunčiami iš vienos valstybės narės į kitą tik jei jie buvo pradėti dirbtinai apsėklinus arba apvaisinus in vitro, naudojant donoro reproduktoriaus, laikomo spermos surinkimo centre, kompetentingos institucijos patvirtintame spermai surinkti, apdoroti ir saugoti, spermą arba spermą, importuotą pagal 1988 m. birželio 14 d. Tarybos direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai užšaldyta galvijų sperma bei jos importui (2).
            
         
               (3)
            
            
               1992 m. liepos 30 d. Komisijos sprendime 92/452/EEB dėl embrionų surinkimo ir embrionų gamybos grupių, patvirtintų trečiosiose šalyse eksportuoti galvijų embrionus į Bendriją, sąrašų sudarymo numatyta (3), kad valstybės narės gali importuoti tokius embrionus iš trečiųjų šalių tik jei jie buvo surinkti, apdoroti, įskaitant in vitro apvaisinimą, ir saugomi į tame sprendime pateikiamus sąrašus įtrauktų embrionų surinkimo grupių.
            
         
               (4)
            
            
               Dėl prekybos problemų, susijusių su naujais, griežtesniais Komisijos sprendimu 92/471/EEB (4), nustatytais reikalavimais apvaisinimui naudojamai galvijų spermai, 2005 m. kovo 9 d. Komisija priėmė Sprendimą 2005/217/EB, nustatantį gyvūnų sveikatos sąlygas ir veterinarinio pažymėjimo reikalavimus importuojant galvijų embrionus į Bendriją (5).
            
         
               (5)
            
            
               Sprendime 2005/217/EB numatoma galvijų embrionų, surinktų arba pagamintų iki 2006 m. sausio 1 d. ir apvaisintų naudojant ne visiškai Direktyvos 88/407/EEB reikalavimus atitinkančią spermą, importui taikyti pereinamąjį laikotarpį, kuris baigiasi 2006 m. gruodžio 31 d., su sąlyga, kad tokie embrionai implantuojami į paskirties valstybėje narėje laikomas galvijų pateles ir jais neprekiaujama Bendrijos vidaus rinkoje.
            
         
               (6)
            
            
               Tarptautinė embrionų perkėlimo draugija (IETS) įvertino, kad pavojus per embrionus perduoti kai kurias užkrečiamas ligas priimančiajam gyvūnui arba palikuonims yra nedidelis, su sąlyga, kad nuo surinkimo iki perkėlimo embrionai yra tinkamai prižiūrimi. Tokia pati yra Pasaulio gyvūnų sveikatos organizacijos (PGSO) pozicija dėl in vivo gautų embrionų. Vis dėlto gyvūnų sveikatos sumetimais ankstyvame etape reikėtų imtis atitinkamų priemonių apvaisinimui naudojamai spermai, ir ypač in vitro gaunamiems embrionams apsaugoti.
            
         
               (7)
            
            
               Todėl reikėtų atitinkamai pritaikyti Bendrijos reikalavimus galvijų embrionų, gaunamų natūralaus apvaisinimo būdu (in vivo) ir gaunamų in vitro apvaisinimo būdu, importui, ypač keliamus spermai, naudojamai apvaisinimui.
            
         
               (8)
            
            
               Atsižvelgiant į IETS atliktą pavojaus įvertinimą ir PGSO rekomendacijas, reikėtų supaprastinti in vivo gautų embrionų importo reikalavimus, o in vitro gautų embrionų importui turi būti ir toliau taikomi griežtesni reikalavimai, o jei proceso metu pažeidžiama skaidrioji zona (zona pellucida), turi būti taikomi specialūs apribojimai.
            
         
               (9)
            
            
               Siekiant Bendrijos teisės aktų aiškumo, Sprendimas 2005/217/EB turėtų būti panaikintas ir pakeistas šiuo sprendimu.
            
         
               (10)
            
            
               Tačiau, siekiant sudaryti sąlygas ūkio subjektams prisitaikyti prie naujų šiame sprendime nustatytų reikalavimų, reikėtų numatyti pereinamąjį laikotarpį, kuriuo tam tikromis sąlygomis būtų leidžiama importuoti iki 2006 m. sausio 1 d. surinktus arba pagamintus galvijų embrionus į Bendriją, jei jie atitinka šio sprendimo V priede nustatytus reikalavimus.
            
         
               (11)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Bendros embrionų importo sąlygos
   Valstybės narės leidžia importuoti galvijų embrionus (toliau – embrionai), kuriuos šio sprendimo I priede išvardintose trečiosiose šalyse surenka arba pagamina embrionų surinkimo arba gamybos grupės, išvardintos Sprendimo 92/452/EEB priede.
   2 straipsnis
   
      In vivo gautų embrionų importas
   Valstybės narės leidžia importuoti in vivo apvaisinimo būdu gautus embrionus, atitinkančius II priede pateiktame pavyzdiniame veterinarijos sertifikate nustatytus gyvūnų sveikatos reikalavimus.
   3 straipsnis
   
      In vitro pagamintų embrionų importas
   1.   Valstybės narės leidžia importuoti embrionus, pagamintus in vitro naudojant Direktyvos 88/407/EEB reikalavimus atitinkančią spermą ir atitinkančius šio sprendimo II priede pateiktame pavyzdiniame veterinarijos sertifikate nustatytus gyvūnų sveikatos reikalavimus.
   2.   Valstybės narės leidžia importuoti embrionus, pagamintus in vitro naudojant patvirtintuose Komisijos sprendimo 2004/639/EB (6) I priede išvardytose trečiosiose šalyse esančiuose spermos surinkimo centruose surinktą ir spermos saugojimo centruose saugomą spermą, atitinkančius šio sprendimo IV priede pateiktame pavyzdiniame veterinarijos sertifikate nustatytus gyvūnų sveikatos reikalavimus, su sąlyga, kad:
   
               a)
            
            
               jais nebus prekiaujama Bendrijos vidaus rinkoje ir
            
         
               b)
            
            
               jie bus implantuojami tik į galvijų pateles, esančias veterinarijos sertifikate nurodytoje paskirties valstybėje narėje.
            
         4 straipsnis
   Pereinamojo laikotarpio priemonės
   Nukrypstant nuo 2 ir 3 straipsnių, valstybės narės iki 2006 m. gruodžio 31 d. leidžia importuoti embrionus iš I priede išvardintų trečiųjų šalių, jei tokie embrionai atitinka:
   
               a)
            
            
               V priede pateikiamame pavyzdiniame veterinarijos sertifikate nustatytus gyvūnų sveikatos reikalavimus, ir
            
         
               b)
            
            
               šias sąlygas:
               
                           i)
                        
                        
                           jie turi būti surinkti arba pagaminti iki 2006 m. sausio 1 d.;
                        
                     
                           ii)
                        
                        
                           jie turi būti naudojami implantuoti tik į veterinarijos sertifikate nurodytoje paskirties valstybėje narėje esančias galvijų pateles;
                        
                     
                           iii)
                        
                        
                           jais neturi būti prekiaujama Bendrijos vidaus rinkoje;
                        
                     
                           iv)
                        
                        
                           kartu iki 2007 m. sausio 1 d. turi būti pateikiamas toks tinkamai užpildytas sertifikatas.
                        
                     
         5 straipsnis
   Panaikinimas
   Sprendimas 2005/217/EB panaikinamas.
   6 straipsnis
   Taikymas
   Šis sprendimas įsigalioja 2006 m. sausio 1 d.
   7 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje, 2006 m. sausio 4 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 302, 1989 10 19, p. 1. Direktyva su paskutiniais pakeitimais, padarytais Reglamentu 806/2003/EB (OL L 122, 2003 5 16, p. 1).
   
      (2)  OL L 194, 1988 7 22, p. 10. Direktyva su paskutiniais pakeitimais, padarytais Komisijos sprendimu 2004/101/EB (OL L 30, 2004 2 4, p. 15).
   
      (3)  OL L 250, 1992 8 29, p. 40. Sprendimas su paskutiniais pakeitimais, padarytais Sprendimu 2005/774/EB (OL L 291, 2005 11 5, p. 46).
   
      (4)  OL L 270, 1992 9 15, p. 27. Sprendimas, iš dalies pakeistas Sprendimu 2004/786/EB (OL L 346, 2004 11 23, p. 32).
   
      (5)  OL L 69, 2005 3 16, p. 41.
   
      (6)  OL L 292, 2004 9 15, p. 21.
   
      I PRIEDAS
      
                  ISO kodas
               
               
                  Šalis
               
               
                  Taikomas veterinarijos sertifikatas
               
               
                  Pastabos
               
            
                  AR
               
               
                  Argentina
               
               
                  II PRIEDAS
               
               
                  III PRIEDAS
               
               
                  IV PRIEDAS
               
               
                   
               
            
                  AU
               
               
                  Australija
               
               
                  II PRIEDAS
               
               
                  III PRIEDAS
               
               
                  IV PRIEDAS
               
               
                  Privaloma suteikti papildomas garantijas, nustatytas II priedo sertifikato 11.5.2 punkte ir III bei IV priedų sertifikatų 11.6.2 punkte.
               
            
                  CA
               
               
                  Kanada
               
               
                  II PRIEDAS
               
               
                  III PRIEDAS
               
               
                  IV PRIEDAS
               
               
                   
               
            
                  CH
               
               
                  Šveicarija (1)
                  
               
               
                  II PRIEDAS
               
               
                  III PRIEDAS
               
               
                  IV PRIEDAS
               
               
                   
               
            
                  HR
               
               
                  Kroatija
               
               
                  II PRIEDAS
               
               
                  III PRIEDAS
               
               
                  IV PRIEDAS
               
               
                   
               
            
                  IL
               
               
                  Izraelis
               
               
                  II PRIEDAS
               
               
                  III PRIEDAS
               
               
                  IV PRIEDAS
               
               
                   
               
            
                  MK
               
               
                  Buvusioji Jugoslavijos Respublika Makedonija (2)
                  
               
               
                  II PRIEDAS
               
               
                  III PRIEDAS
               
               
                  IV PRIEDAS
               
               
                   
               
            
                  NZ
               
               
                  Naujoji Zelandija
               
               
                  II PRIEDAS
               
               
                  III PRIEDAS
               
               
                  IV PRIEDAS
               
               
                   
               
            
                  RO
               
               
                  Rumunija
               
               
                  II PRIEDAS
               
               
                  III PRIEDAS
               
               
                  IV PRIEDAS
               
               
                   
               
            
                  US
               
               
                  Jungtinės Amerikos Valstijos
               
               
                  II PRIEDAS
               
               
                  III PRIEDAS
               
               
                  IV PRIEDAS
               
               
                   
               
            
         (1)  Nepažeidžiant Bendrijos ir trečiųjų šalių susitarimuose numatytų specialių sertifikavimo reikalavimų.
      
         (2)  Laikinasis kodas, neturintis įtakos galutiniam šalies pavadinimui, kuris bus suteiktas pasibaigus šiuo metu Jungtinėse Tautose vykstančioms deryboms.
   
   
      II PRIEDAS
      
         In vivo gauti galvijų embrionai importui, surinkti laikantis Tarybos direktyvos 89/556/EEB nuostatų
      
         
      
         
      
         
   
   
      III PRIEDAS
      Galvijų embrionai importui, pagaminti in vitro naudojant Tarybos direktyvos 88/407/EEB nuostatas atitinkančią spermą
      
         
      
         
      
         
   
   
      IV PRIEDAS
      Galvijų embrionai, pagaminti in vitro apsėklinimui naudojant spermą iš eksportuojančios šalies kompetentingos institucijos patvirtintų spermos surinkimo arba saugojimo centrų
      
         
      
         
      
         
   
   
      V PRIEDAS
      VETERINARIJOS SERTIFIKATAS GALVIJŲ EMBRIONAI IMPORTUI JIE TURI BŪTI SURINKTI ARBA PAGAMINTI IKI 2006 m. SAUSIO 1 d.